Popredná česko-slovenská spevácka diva Sisa Lelkes Sklovská bude hosťom v talkshow Bez opony v nedeľu 26. 10. 2014 v Istra Centre v bratislavskej Devínskej Novej Vsi.
V rámci talk show "Bez opony", ktorú pripravuje Činoherný klub DNV, o. z., sa spoločne porozprávame so známou speváčkou Sisou Sklovskou, ktorá absolvovala spevácke kurzy v Taliansku, bola sólistkou v Opere Slovenského národného divadla v Bratislave a spieva v ôsmich svetových jazykoch. V Bez opony odhalí zaujímavosti nielen zo svojho pracovného, ale i súkromného života. Diskusiou, doplnenou o hudobné vstupy, bude sprevádzať herec Jakub Abrahám.
"Bez opony" je úspešným projektom OZ Činoherný klub DNV, ktoré vzniklo v bratislavskej mestskej časti Devínska Nová Ves pred dvomi rokmi. Cieľom združenia je kultúrny a regionálny rozvoj Devínskej Novej Vsi, najmä prostredníctvom divadelného umenia.
Bez opony
26. 10. o 17.00 hod.
Istra Centrum
Hradištná 43
Bratislava – Devínska Nová Ves
Zdroj: Činoherný klub DNV, o. z.